Վալերի Եսիպով

Վալերի Վյաչեսլավովիչ Եսիպով (ռուս.՝ Валерий Вячеславович Есипов, հոկտեմբերի 4, 1971(1971-10-04), Shchigry, Կուրսկի մարզ, ՌԽՖՍՀ, ԽՍՀՄ), խորհրդային և ռուսական ֆուտբոլիստ, խաղացել է կիսապաշտպանի (հիմնական դիրք) և հարձակվողի դիրքերում, եղել է ֆուտբոլային մարզիչ։ Ռուսաստանի ազգային հավաքականի կազմում անցկացրել է  5 խաղ։


== Կարիերա ==
1992 թվականի մրցաշրջանն սկսել է «Ֆակել» ակումբում, սակայն տարվա կեսերին հեռացել է ակումբից, քանի որ Վորոնեժում խոստացված բնակարան չի ստացել։ 1992 թվականի ամռանը Վիկտոր Լեոնենկոյի հետ ընդունել է «Դինամոյի» (Կիև) հրավերը։ Սակայն մի քանի խաղերից հետո ստիպված է եղել դադարեցնել խաղադաշտ դուրս գալը ՖԻՖԱ-ի որակազրկման պատճառով։
1992 թվականի աշնանը, ցանկանալով մշտական խաղային պրակտիկա ունենալ, տեղափոխվել է «Ռոտոր»։
Ռուսաստանի ֆուտբոլի առաջին 16 առաջնությունների միակ մասնակիցն է (1992-2007) «Ֆակելի», «Ռոտորի», Ռամենսկոեի «Սատուրնի» կազմում։
Երկար ժամանակ եղել է Ռուսաստանի առաջնության ռեկորդակիրն անցկացրած 390 խաղերով։
2007 թվականի նոյեմբերին Եսիպովը հայտարարել էր ֆուտբոլիստի կարիերան ավարտելու մասին և գլխավոր մարզչի պաշտոնում տեղափոխվել էր իր առաջին ակումբ՝ «Ավանգարդ» (Կուրսկ), որի հետ 2009 թվականի մրցաշրջանի արդյունքներով կարողացել է դուրս գալ Ռուսաստանի Առաջին դիվիզիոն և ճանաչվել «Կենտրոն» տարածաշրջանի լավագույն մարզիչ։ Այնտեղ նա աշխատել է մինչև 2010 թվականը։ Նույն թվականին ընդգրկվել է «Ռոտորի» մարզչական շտաբում, որտեղ անցկացրել է իր խաղային կարիերայի մեծ մասը։
2012 թվականի փետրվարին գլխավորել է «Սևեր» ակումբը, որտեղ աշխատել է մինչև 2013 թվականի օգոստոսի վերջը։ Այդ ընթացքում «Սևերը» երկու անգամ նվաճել է «Աստորիայի գավաթը»։ 2012/2013 մրցաշրջանի արդյունքներով ակումբը 9-րդ տեղն է զբաղեցրել երկրորդ դիվիզիոնի «Արևմուտք» տարածաշրջանում։
2015 թվականի հունիսին նշանակվել է «Տամբով» ակումբի գլխավոր մարզիչ։ Տամբովի ակումբի հետ հաղթել է «Կենտրոն» գոտու 2015/16 առաջնությունում մրցաշարի վարտից 4 տուր առաջ և թիմին դուրս բերել Ռուսաստանի Առաջին դիվիզիոն։
2016 թվականի օգոստոսին հրաժարական է տվել «Տամբով» ակումբի գլխավոր մարզիչի պաշտոնից։
2017 թվականի հունիսին գլխավորել է Վոլգոգրադի «Ռոտորը»։ Այդ նշանակումը հավանության է արժանացել Վոլգոգրադի թիմի փորձառու երկրպագուների մոտ։ Արդեն 2017 թվականիի հոկտեմբերին հեռացվել է պաշտոնից, «Ռոտորի» նոր գլխավոր մարզիչ է դարձել Սերգեյ Պավլովը։ 


== Ձեռքբերումներ ==


=== Խաղացողի ձեռքբերումներ ===
Ռուսաստանի առաջնության արծաթե մեդալակիր (2) - 1993, 1997
Ռուսաստանի առաջնության բրոնզե մեդալակիր - 1996
Ռուսաստանի 33 լավագույն ֆուտբոլիստների ցուցակում (7) - № 1: 2003; № 2: 1993, 1996, 1998, 2001; № 3: 1995, 2000
Առաջին տեղը «Սպորտ Էքսպրեսի» գնահատականներով աջ կիսապաշտպանների շարքում (2) - 1998 (6,23), 1998 (6,23)
Ռուսական 100 ռմբարկուների ակումբի անդամ - 103 գոլ
«Վետերանների» գավաթի դափնեկիր - 2012
2004-2016 թվականներին Ռուսաստանի առաջնության ռեկորդակիրն է մեկ թիմի կազմում անցկացրած խաղերի քանակով - 349 (Ռոտոր ՖԱ).


=== Մարզչային ձեռքբերումներ ===
Երկրորդ դիվիզիոնի «Կենտրոն» տարածաշրջանի հաղթող - 2009, 2015/16
Երկրորդ դիվիզիոնի «Կենտրոն» տարածաշրջանի լավագույն մարզիչ - 2009
Աստորիայի Գավաթի հաղթող - 2012


== Ելույթների վիճակագրություն ==


== Ընտանիք ==
Կինը՝ Յանա Ռուզավինա (ծնված. 1982), ռուս սուսերամարտիկ, աշխարհի չեմպիոն (2006)։


== Ծանոթագրություններ ==


== Արտաքին հղումներ ==
Профиль на официальном сайте ФК «Сатурн» Московская область
Валерий Есипов покинул тренерский штаб «Ротора». Комсомольская правда, 28 декабря 2010
Личность, «Спорт-Экспресс футбол», 4 марта 2005
Есипов: «Деньги предлагали, но я не брал», «Чемпионат», 23 марта 2007
Есипов № 15, «Спорт-Экспресс», 26 сентября 2006
Есипов: «Больше всего этого гола ждали родные», «Спорт-Экспресс», 26 сентября 2006